Så er det nu.
Godaften, Amerika.
PRÆSIDENT BURDICK OMTALER KLIMATRAKTATEN
I løbet af vores liv træffer vi beslutninger, der virker overvældende.
Beslutninger, som i forne tider var blevet overladt til guderne.
Men den nuværende krise kræver, at vi gør noget
ud fra menneskets begrænsede perspektiv.
Jeg har søgt vejledning i mine bønner og taget de andre G22-ledere med på råd
foruden fremtrædende medlemmer af forskningsverdenen og erhvervslivet
samt religiøse og indfødte ledere af alle slags.
Og vi er nået frem til en beslutning.
Jeg underskriver KIT 2, Klimaindgrebstraktaten,
og forlænger moratoriet for geoengineering
og alle andre tiltag, der på kunstig vis manipulerer klimaet.
Teknologi alene er ikke den fornødne løsning.
Alpha, sluk.
- Så, Ro. - Jeg magter ikke at se det.
Tillykke, far. Præsidenten fulgte dit råd.
- Hold nu op, knægt. - Nu er vi alle på skideren.
Jeg håber, du er stolt af dig selv.
Jeg gav hende det råd, så hun kunne værne om din fremtid.
Undskyld, alle sammen. Alpha, tænd.
Vi skal finde på noget andet, hvis vi vil løse krisen.
GLOBAL TEMPERATURFORANDRING +2,20 °C
DØDSFALD PÅ GRUND AF EKSTREM VARME (PER ÅR) 1.113.555
SEKS MÅNEDER SENERE
Har du hørt fra Rowan?
Jeg synes, det er groft. Han sagde, han kom. Han burde være her.
Det er fars dag. Du er hans far.
Jeg kan godt huske, da jeg var 20. Fars dag betød heller ikke meget for mig.
Og min far giftede sig ikke tre gange, skal det siges.
Vi behøver ikke at være tilbage før i morgen.
Du kan beslutte, hvordan dagen skal fejres,
- mens jeg laver mad til os. - Okay.
Ring op til Rowan igen.
Jeg holder min tale her,
og så kommer den store afsløring til at være her bag glasdørene.
Er det Jonathan?
- Måske skulle du tage den. - For at sige hvad?
"Glædelig fars dag."
Det er den nemme del. Det er alt det efter det.
Din far citerede altid Hemingway for mig.
"Verden er et smukt sted, og den er værd at kæmpe for."
Det skulle du måske prøve.
Han ville dø, hvis han hørte, at jeg hjælper dig.
Måske ville han blive stolt.
Det finder vi nok snart ud af.
Vi bliver aldrig enige om geoengineering,
men der er gået et halvt år. Han er så snæversynet.
- Vi kan ikke tale om andet. - Han har brug for plads...
Undskyld.
Rowan?
Har du fundet ham?
Djibouti. Han loggede ind på Alpha.
- Er hun sammen med ham? - Jon, det her er så forkert.
Bare få det til at se ud som et erhvervstjek.
- Det gjorde vi hele tiden. - Men du arbejder her ikke længere.
Det sidste, vi har brug for, er historien om, at Alpha udspionerer tilfældige folk.
Det er jo ikke overvågning. Vi hacker ikke hendes kode.
Bare kig på kontoudtogene.
Har hun fået en pedicure? Har hun søgt efter sine yndlingssko?
- Det er helt standard. - Jon, seriøst.
- Det er let. - Du er embedsmand nu. Bare bed CIA om det.
Eller prøv den gammeldags facon og bare ring til din søn.
Det har jeg prøvet utallige gange. Han tager den ikke.
Derfor fik jeg aldrig børn.
Hvorfor er de i Djibouti?
Jeg sagde ikke "de." Jeg sagde "Rowan."
Hvis han ikke skulle med i hendes fanklub, skulle du ikke have giftet dig med hende.
Tak. Bare bliv ved. Sørg for at orientere mig.
- Noget nyt om Rowan? - Nej. Drama på arbejdet.
Da jeg var på hans alder, skændtes jeg med mine forældre uafbrudt.
Gjorde du? Deres dydsmønster. Om hvad?
Typiske teenageting.
De kærester, jeg havde. Verdens fremtid.
Fra en beskeden baggrund til storhed.
Hun er datter af en matematiklærer og en ingeniør fra Badlapur i Indien,
og nu står Gita Mishra her som direktør for og stifter af New Sky Initiatives
og kan fejre den allerførste flyvning
for verdens første ubemandede, 100% CO2-neutrale transportfly,
der kan blive på vingerne uendeligt.
Rowan.
Gita Mishra, alle sammen.
Tak, Hiram. Og tak for din hjælp med at få Rowan op at flyve.
Ja, Rowan.
Den er opkaldt efter min stedsøn og kollega, Rowan Chopin, som er her i dag.
Kom her og bliv hyldet.
Kan du lide navnet?
Ja.
Rowans arbejde på vores flys computerinterface
har gjort ubemandet flyvning mulig i hidtil uhørt omfang.
Han slægter sin stedmor på, men det er nok mere hans fars fortjeneste.
Som mange af jer ved, er jeg ikke bange for at tage chancer.
Jeg vil gerne sige tak til alle jer, der investerede i projektet,
for at give både det og mig en chance.
For at vise min store tiltro til vores CO2-neutrale teknologi
vil jeg faktisk selv stå i spidsen for dagens testflyvning.
Flyene er lastet med den maksimale last på 250 ton til formiddagens demonstration.
Hvis vi beder folk om at betro Rowan deres mest dyrebare gods...
...er det kun naturligt, at jeg gør mig selv til prøvekanin.
Tak.
Jeg ved ikke, hvorfor jeg siger det, men jeg har fundet dem.
"Dem"? Så de er sammen? For pokker.
Jeg sender dig det nu.
Tak, Hiram. Og tak for din hjælp med at få Rowan op at flyve.
Hvad fanden er det?
Det er så her, du skal sige tak.
Tak. Hvad fanden er det?
Det er NSI's nye førerløse transportdrone. Meget tys-tys. Ingen dækning i pressen.
Hvordan fik du det?
Jeg snuppede det fra en skjult telefon i lokalet. Spil nu ikke så overrasket.
- Hun har åbenbart kaldt flyet "Rowan." - Hold da op.
Det forklarer hans tilstedeværelse.
Men ikke, hvorfor han ikke har sagt noget.
Og heller ikke, hvorfor hun flyver et fly, der skulle være førerløst. Forstår du det?
Jeg forstår ikke noget af det, Jon.
Jeg sletter det hele.
Tak, Martha. Jeg ved godt, det er risikabelt.
Jeg vil ikke strø salt i såret,
men mr. Bilton køber måske nogle stykker, afhængig af hvordan det går i dag.
Hvad?
Hvad? Hun bruger vores batterier.
Godnat.
- Han ved det nok allerede. - Hvordan det?
Og når han finder ud af det, for det gør han... Det gør alle om nogle timer.
Sig, at det hele var min idé.
Sig, at jeg narrede dig, og at du ikke anede, hvad jeg var ude på.
Jeg vil ikke lyve for ham.
Mind ham om vores bryllupsrejse.
Vi boede på et gammelt hotel på Bali, og toilettet gik i stykker.
Jonathan kunne ikke ordne det.
Manden kunne beregne centimeterpræcise modeller om havniveaustigninger...
...men fattede ikke træk og slip i et toilet fra det 19. århundrede.
Jeg ordnede det hver dag.
Da vi kom hjem, købte jeg et eksemplar af Whole Earth Catalog fra 1968 til ham.
En førsteudgave. Det var endda signeret.
Stod der, hvordan man ordnede toiletter?
Hvordan man ordnede alt.
Den første linje var:
"Vi er som guder. Vi kan lige så godt blive gode til det."
Og i dag ordner vi noget, der er lidt større.
Er de andre fly klar?
Jeg taster koordinaterne, når de er i luften.
Når du slipper lasten, gør de det også.
Så langt lader de det ikke komme, vel?
- Det er bare... - Så, Ro.
Hvis du ikke vil være her længere, må du gerne smutte, ikke?
Det skal bare være i morgen.
Det er det snart.
Ændrer du dem?
Gita ville have koderne ændret. Seks års arbejde må ikke blive hacket nu.
Vidste du besked om det?
Vidste jeg, at hun var bekymret for sikkerheden? Ja.
Sådan. Så er det klaret. Leder 1, her er NSI-tårnet.
Leder 1 her.
Så er kursen sat til 19,1668 nord og 73,2368 øst.
Tak, NSI-tårn.
Vent. Hvor skal du hen?
Badlapur. Jeg har ikke været der i årevis.
Hvorfor?
Pigen fra min by, der fik succes. Måske kan jeg inspirere den næste generation.
Hvis vi beder folk om at betro Rowan deres mest dyrebare gods,
er det kun naturligt, at jeg gør mig selv til...
Flyene er lastet med den maksimale last på 250 ton til formiddagens demonstration.
Du er tidligt oppe.
...vi beder folk om at betro Rowan deres mest dyrebare gods...
- Du er heldig, jeg ikke er jaloux anlagt. - Nej, prøv at se.
Flyene er lastet med den maksimale last på 250 ton til formiddagens demonstration.
Rowan er der.
- Hvor? - Der.
...deres mest dyrebare gods,
er det kun naturligt, at jeg gør mig selv til prøvekanin.
Jeg må give nogen besked.
Hvad vil du sige? At din søn er inde i en fase?
At han hellere vil omgås sin stedmor end sin far?
Hvorfor vil hun mon selv flyve et førerløst fly?
Det ved jeg ikke, Jonathan. Jeg er også ret ligeglad.
- Hvorfor? - På grund af det her.
SÅDAN REDDER MAN VERDEN AF ROWAN CHOPIN
- Se her. - I 1991 var der et vulkanudbrud. Pinatubo.
Det er det, det handler om.
Den sendte aske over 15 km op i stratosfæren.
Hvad er det?
Rowans fysikprojekt fra 5. klasse. Hør nu.
Asken spredtes i stratosfæren.
Milliarder af partikler, som absorberede solens stråler.
Det år afkøledes kloden faktisk med 0,5 grader.
Efter mange års konstant ophedning blev den afkølet.
Nogle forskere begyndte at eksperimentere med at genskabe den effekt.
Min stedmor er en af de forskere.
Hun siger, at det vil løse klimaforandringerne.
Min far siger, at hun har ret.
Hun stiger højere op.
Er du kommet til at ramme en knap, Gita?
- Nej. Ny kurs. - Er der en grund til det?
Det er vigtigt, at folk får at se, hvad Rowan er i stand til.
48.000 fod. Skift.
Det er over et typisk passagerflys maksimale højde.
Vi sælger ikke typiske passagerfly.
Det er ikke angivet som en del af ruten. Militæret kommer efter os.
Så er det ikke hemmeligt længere.
NSI-tårn, lad os føre de andre fly op på 48.000 fod.
Ja. Modtaget.
Leder slut.
Alpha, giv mig udviklingen for de førende kemiselskabers kvartalsomsætning.
BASF faldt med 1%. Sinopec minus 2%. Dow Chemical uændret.
Hvad med Alpha Chem?
Alpha Chemical Resources steg med 16%.
Alpha stiger altid. De ejer hele verden.
Rolig, Jon. Det beviser ikke andet, end at Nick Bilton er en meget rig mand.
Hvad er det?
Jeg bestilte laboratoriebøffer fra Alpha Protein.
Vi skal have en dejlig middag i aften.
Din pakke er ankommet.
Alpha, ring på til Martha privat.
- Er du blevet skør? - Måske.
- Der er noget, jeg må vide. - Nej, det må jeg.
Hvorfor kender du ikke grænsen?
Jeg må vide, om Alpha Chemical har solgt nogle af de her stoffer til NSI.
Kalciumkarbonat, hydrogensulfid eller svovldioxid.
Det kan jeg da ikke svare på.
Hold nu op. Ifølge KIT er de ikke i fri handel.
Jeg har ret til at vide, om det er solgt i større mængder.
Især af en køber uden tidligere bestillinger.
Nej, det svarer jeg ikke på.
Større mængder af de midler kan bruges
i globale terrorhandlinger. Vil du være medvirkende til det?
Martha, sig, om jeg tager fejl. Jeg må vide, om jeg skal kontakte myndighederne.
Jeg må tale med vores chefjurist, Jon.
Jeg har altid set dig som min ven, og det var synd, at Nick fyrede dig,
men jeg må bede dig om aldrig at kontakte mig igen.
Vent. Er...
Fuck.
FLYVERUTE BEKRÆFTET
Gita, vender du snart om? AFRICOM stiller spørgsmål.
De er allerede i kontakt med Washington. Med NATO.
- Jeg ved ikke, hvad du har gang i, men... - Hiram, lad mig tale med Rowan.
Giv os en privat forbindelse.
- Hej, det er mig. - Vi må gå ud fra, at de ved det nu.
Vi er kommet på alles radar tidligere end håbet.
Det er nu, min skat.
De kontakter din far, når de har gennemskuet det. Du skal gøre det nu.
Godt at se dig.
- Hej. - Hej.
Specialagent Sanchez fra FBI's antiterrorenhed.
Jeg skal tale med Jonathan Chopin.
- Jonathan? - Ja, hej. Tak, fordi du kom. Kom indenfor.
- Har du ringet til FBI? - Ja. Vi må tale sammen.
Måske får vi en dag
en maskine, der på sikker og pålidelig vis kan fjerne CO2 fra luften,
men indtil da har vi noget endnu bedre. Træer.
Så tak til Sunrise Movement for nu at have plantet en million træer i Virginia.
Nu skal vi bare have Kongressen til at gøre sit
og på tværs af partiskel vedtage lovgivning, der begrænser udledning.
Hvad så nu?
Der er en situation over Adenbugten. En eskadrille fly på vej mod øst.
AFRICOM følger den. Major Gutiérrez fra AFRICOM er med her.
Godmorgen, major. Hvad kan du fortælle mig?
Vi har lige fået besked fra Djibouti.
Det er en demonstrationsflyvning. En form for ny teknologi.
En formation af private fly bygget af New Sky Initiatives.
Gita Mishras selskab. Er flyvningen godkendt?
Ja, fru præsident, men de ændrede rute i luften.
De flyver nu i 43.000 fods højde og stiger højere op.
- Har de begrundet ændringen? - Nej.
- Har de reageret på jeres kommunikation? - Nej.
Er der grund til at tro, at der kan være problemer med flyet?
- Et nødsignal? - Nej, fru præsident.
Tak for det, major. Hold mig orienteret.
FBI har fået besked. Antiterror.
- Hvem har bedt om det? - Kan De huske Jonathan Chopin?
Lad mig høre.
Udenrigsminister Garrett udpegede ham til CO2-kommissionen.
- Han arbejdede for Nick Bilton hos Alpha. - Nå ja, Chopin.
Han har været gift med Gita Mishra. Han kontaktede os.
- Om sin ekskone? - Han har en ret sindssyg teori.
Vi bør overveje at tage afstand fra ham.
Så du mener, at din søn er indblandet i ulovligheder?
Jeg har ikke talt med min søn i ugevis.
Vi har bemærket en del telefonaktivitet mellem dit nummer og hans.
Hvis du har kigget nærmere efter, har du set, at han aldrig tager telefonen.
Det er ikke normalt for ham.
Det kan jo skyldes så meget andet end international terrorisme.
Overvej at ringe til en familieterapeut i stedet for FBI.
Nej, vent nu.
Det handler ikke om min familie. Jeg taler om en global fare.
Jeg er videnskabelig rådgiver for præsidenten. Jeg er sikkerhedsgodkendt.
Jeg ved godt, hvem du er. Jeg har gransket din baggrund.
Okay. Så ved du også, at jeg tidligere
var fortaler for det, der hedder geoengineering, ikke?
Og min meget berømte ekskone og jeg lagde en masse ressourcer i
og fokus på ikke kun at forestille os det, men overveje det i praktisk anvendelse.
I Davos kaldte hun det århundredets største nye forretningsmulighed.
Men vi tog fejl. Vi var arrogante.
Vi havde ikke den fornødne respekt for videnskabens grundprincipper.
Et eksperiment skal kunne gentages
og give de samme resultater eller ud fra de data ændre eksperimentet.
Det er ikke muligt med geoengineering.
Man har én chance, og så må man leve med resultatet.
Det er ikke videnskab. Det er gambling.
Og du ville ikke gamble.
Med klodens fremtid som indsats? Nej.
- Og hvad har det med din søn at gøre? - Han er sammen med hende.
De er sammen, og han ignorerer mig, fordi hun planlægger noget.
Hvis vi ikke vil være en del af det gamble, hun har gang i,
må du hjælpe mig med at komme til Washington.
Kære præsident Burdick og øvrige statsoverhoveder.
Når I ser det her, befinder jeg mig over Det Indiske Ocean.
Gita er donator. De har holdt tale ved et af hendes arrangementer.
Det er jeg klar over. Og hendes eks? Chopin?
Han er på vej. Vi fik bekræftet, at hans søn er hos hende.
- Om bord på flyet? - Muligvis.
Forsøg på at stoppe mig med magt
vil resultere i en global spredning af kalciumkarbonat,
der ikke kan stoppes af militær indgriben.
Vi har elitestyrker i regionen.
Mine krav er enkle, fru præsident.
Jeg gør kun det, politikere burde have gjort for år tilbage.
Temperaturen på Jorden er steget med 0,65 grader siden Tel Aviv-aftalen.
Den stiger fortsat.
Det har uoverskuelige følger for verdensøkonomien.
Det her er den eneste metode, der kan give en øjeblikkelig opbremsning i stigningen.
Er det et plaster? Ja.
Men hvis man bløder, som vores klode bløder, er der brug for et plaster.
Hvis USA vil gøre brug af geoengineering,
lander jeg uden videre, så vi kan løse problemet sammen.
Hvor langt er hun fra land?
- To timer og 12 minutter. - Lad os få alle samlet.
Rowan, sig til, når du er i sikkerhed. Skift.
Ned på jorden, alle sammen.
- Nu! - Væk med hænderne.
Hvor er de?
Ro, kan du høre mig?
OPRETTER FORBINDELSE
Af sted! Bliv, hvor I er.
- Ingen rører sig. - Han er her ikke!
Hvor er knægten?
Hvor er han?
Kom nu, Ro. Det er okay, hvis du har ombestemt dig.
Bare sig, at du er i sikkerhed.
Værsgo, eskadrilleleder.
Ro, du er okay.
Bare super.
Det er som at sidde ved flyets hale.
Kan du se det der fremme?
- Indien. - Det er Mumbai.
Min mor var med til at tegne diget.
Jeg kan huske, jeg så dem bygge det, da jeg var lille.
Hvorfor er Burdick så længe om det? Hun har modtaget vores krav.
De vil prøve at fordømme mig offentligt
og takke mig diskret, ligesom alle de andre.
- Alpha. Olieselskaberne. - Du er en time derfra.
Heroppefra er det hele så smukt.
Det er ikke til at se, at vi har smadret det hele.
Fru præsdient, jeg ved godt, at De er velinformeret om sagen,
så for alles bedste
vil det hjælpe at se klimaforandringer som en bjørn.
Hele kloden har været i brydekamp med bjørnen i årtier nu.
Indtil nu har vi fået røvfuld af bjørnen.
Geoengineering er som at tage en løve
og sende den ind i kampen mod bjørnen.
Det vil vende op og ned på tingene, men ikke nødvendigvis sikre, at man vinder.
Hvad sker der, hvis hun gør alvor af truslen?
Ændrede nedbørsmønstre vil føre til fejlslagne høster og oversvømmelser.
Ekstremt vejr giver massemigration, social uro og belastning af infrastruktur.
Alle de dejlige, velkendte ting,
som nu bare dukker op totalt uforudsigelige steder.
Og derfor KIT 2. Vi må kalde det det, det er. Det er terrorisme.
Jeg har talt med andre statsledere. Oliveira, Liang, Richter.
De står ved KIT og mener, at det her er vores problem.
Hvordan det?
New Sky er et selskab fra Delaware med base i New Mexico.
Resten af verden ser en overtrædelse af traktaten som et unilateralt fredsbrud.
Du kender hende. Tror du, hun vil gøre det?
Jeg tvivler ikke spor på hendes vilje.
Hun har arbejdet på de modeller i årevis.
De har set hendes forelæsninger. De var vært for en.
Men kan hun gøre det?
Hendes sociale netværk skulle ikke gøre hende rig.
Hun er en af sin generations dygtigste kemiingeniører.
Langt flere ting lykkes for hende end det modsatte.
Jeg ville ikke satse på, at det slår fejl.
Vi overlader ikke lovgivningsmagt til individuelle milliardærer,
uanset hvor gode de er til at gætte.
Med forlov er det vist ikke helt sandt historisk set.
Men Gitas succes har aldrig afhængt af at skulle vente på tilladelse.
Men hvorfor det her? Geoengineering er ikke en engangsforseelse.
Det skal gøres med få års mellemrum.
Jeg tror, hun vil ændre diskursen. Når det virker, vil folk støtte hendes sag.
Men det er ikke problemets kerne.
Hvis det virker,
vil olie-, gas- og kulindustrierne og de andre forurenere
komme rendende og bede om lov til at fortsætte CO2-festen.
Det er derfor, jeg sidder her og ikke deroppe sammen med hende.
- Hun har givet lyd fra sig. - Okay.
Vi har opnået kontakt. Hun vil gerne tale.
Ms. Mishra.
Fru præsident.
- Sidst jeg så dig, var i Davos. - Jeg beklager omstændighederne.
Jeg vil gerne have lavet om på de omstændigheder.
Jeg håber, jeg kan overbevise dig om at komme hertil, så vi kan tale om tingene.
Jeg lærer altid noget af dig.
I lige måde, fru præsident.
Jeg lærer, at selv meget dygtige og magtfulde mennesker som Dem
kan begrænses af defekte systemer, der hæmmer dem.
Det forstår jeg godt, men KIT 2 er det, vores defekte system kom frem til,
og systemet bliver endnu mere defekt, hvis du griber til unilateral handling.
Der er ti millioner mennesker i mit hjemland,
som er fanget mellem en ressourcekrig mod nord og tørke mod syd og øst,
- og millioner andre... - Helt ærligt.
...i alle lande og på alle kontinenter
- dør i varmen hver eneste dag. - Det har intet med videnskab at gøre.
Og de mennesker, der har den mindste skyld i katastrofen, bliver selv ofre for den.
Jeg går ud fra, at I sidder i et lokale med klimaanlæg
- og diskuterer deres skæbne lige nu. - Jeg er kun præsident for ét land.
Derfor vil jeg gerne have dig til at lande sikkert, så vi kan tale om det her.
Jeg kan ikke love dig, at kineserne eller franskmændene
eller israelerne vil tilbyde dig den samme mulighed. De ved, hvor du er.
Det kræver bare to millioner ton
kalciumkarbonat spredt ud i atmosfæren, før vi kan begynde at afkøle kloden.
Hvor mange børn vil miste livet på grund af den øgede luftforurening?
Fru minister, det kan jeg ikke svare på,
men langt færre, end der p.t. dør i Afrika,
i Indonesien og endda i Texas.
Der findes bedre metoder, ms. Mishra. Det må selv De kunne se.
Ja, selvfølgelig.
Og hvis dette århundredes milliardærer havde fokuseret på dem
i stedet for at blære sig ved at sende raketter ud i rummet,
- ville jeg ikke være her nu. - Hold hende hen.
Virker planen ikke, dropper hun den.
Gita, jeg ved, at vi kan finde en måde at samarbejde om det her på.
Vi har det samme mål. Hvad, hvis jeg prøver at kalde G22 sammen igen,
og vi mødes med dig og ser, om vi kan finde et fælles ståsted?
Det møde har vist allerede været afholdt, fru præsident.
Vi har teknologien til at løse et problem.
Vil vi bruge den eller se passivt til, mens problemet tager sig af os?
Men hvad, hvis vi er problemet, Gita? Det er menneskets adfærd.
Det er vores måde at bevæge os rundt på og spise på og bygge på.
Vi har behandlet kloden som et tagselvbord i 250 år,
siden vi begyndte at afbrænde fossile brændsler.
At ændre atmosfærens kemiske sammensætning kommer ikke til at løse noget.
Jonathan, der var du.
Fru præsident, Jonathan har med garanti fortalt Dem om bjørnen og løven.
Han har måske også sagt, at jeg har gang i et uforsvarligt eksperiment,
- der kun kan udføres én gang, men... - Ja, for det er det.
Hør her. Du ved ikke, hvad der sker.
Selv hvis det lykkes dig, hvad sker der så med ozonlaget? Det ved du ikke.
Med havene? Det ved du ikke.
De to milliarder mennesker, du siger, du vil redde.
Du skaber endnu større klimatisk usikkerhed for dem.
Hvordan hjælper det?
Det egentlige uforsvarlige eksperiment er det, civilisationen har udført.
At sende kulstof op i atmosfæren og plastic ned i havet.
At fjerne arter fra økosystemer.
Ingen prøvede på at ændre klimaet.
Vi troede ikke engang, at vi formåede det. Vi vidste ikke bedre, men det gør vi nu.
Og dog ændrer mennesket ikke adfærd.
Himlen er lettere at lave om på end menneskets hjerne, Jon.
Lige præcis. Og fortæller du den grådige abehjerne, at den er afkølet,
og alt er i orden, så siger den:
"Giv mig lidt mere. Lad mig brænde lidt mere af.
Lad mig pantsætte lidt mere af børnenes fremtid,
så jeg kan optimere det næste kvartalsregnskab.
Bare lige det." Det er... Gita.
Gita, selv hvis du har ramt rigtigt med alle de kemiske vekselvirkninger,
og du har ramt spredningsmønsteret,
så er problemet større end varmen fra solen, Gita.
Det er vores syn på verden.
Og du alene oppe i et fly med den teknologi
- løser ikke problemet. - Ja, det siger problemet selv.
Rowan?
Det er min søn.
Sig, at du ikke er deroppe sammen med hende.
- Det vil jeg ikke sige, far. -Åh nej.
Gita, hvad er det, du gør ved ham?
- Hvorfor blander du ham ind i det? - Det gør jeg ikke.
Hun gør ikke noget ved mig.
Hun prøver at forhindre, at tingene bliver værre. Hvad gør du?
- Tager til endnu en konference? - Jeg har ikke talt med ham i månedsvis.
Sætter et mål for så at flytte det? Da jeg var seks, sagde du, at vi havde ti år,
- før det var for sent. Jeg er 22 nu. - Det handler om hende.
Det er den eneste mulighed.
Jonathan, jeg kan se kysten nu.
Sidst jeg var her, var sammen med dig. Kan du huske det?
Vi havde batteriteknologi med til Badlapur.
- Min mor var der. - Hun gør det.
Hun taler ikke...
Vi skulle drive vandpumper...
SIGNAL TABT
Hvad skete der? Rowan?
Hvad gjorde I?
- Vi fløj bare forbi. - Fløj forbi?
Hvorfor mistede vi så kontakten?
Vi ved ikke, hvem de samarbejder med. Vi måtte blokere dem.
Er I rigtig kloge? Vi...
- Vi må da tale med dem. Jeg ved, at han... - Hvordan kan vi vide, hvis side han er på?
- Han kan arbejde for dem. - Hvad sagde du?
Han kom her af egen fri vilje.
Han gav os et praj. I har lige hørt ham.
Det var mig, der ringede jer op og fortalte jer, hvad der foregik.
- Det går over hans sikkerhedsgodkendelse. - Helt ærligt.
Jeg er en af de eneste, der forstår, hvad der sker.
Jeg må bede dig om at gå ud.
Hvis jeg kan tale med ham, kan han hjælpe os.
Han kan påvirke hende. Tro mig.
- Han er ikke... - Kom så.
- Okay. Okay. - Kom.
Rowan, hvis du kan høre mig, så kan det gøres på en bedre måde.
Kom så.
Er jeg anholdt, eller hvad laver jeg her?
Du bliver her, til det er løst. Fald hellere til ro.
Jeg burde være inde hos præsidenten.
- Glem det. - Der er noget galt.
Gita taler om to millioner ton kalciumkarbonat.
- Jeg går nu. - Må jeg få min telefon?
- Nej. - Må jeg få papir og en blyant?
Seriøst. Lad mig arbejde på noget.
- Fint nok. - Okay.
Langley bekræfter, at det er muligt,
at flyene er sat til at frigive lasten, hvis vi skyder hende ned.
Så det er ti fly lastet med kalciumkarbonat?
- Ja. - Og i værste fald?
Det, Chopin sagde. Vurderingen fra NASA er lokale vejrforstyrrelser,
men andre følger er ukendte.
En enkeltperson kan ændre livet på Jorden.
En oversvømmelse i Shanghai, en snestorm i Hanoi.
Det kan jo tydeligvis destabilisere verdensordenen.
Det er en sandsynlig konsekvens. Og den åbner for andre.
Hvis vi intet gør, virker vi medskyldige.
Vi må gribe ind nu.
Hvad, hvis satsningen ender med at hjælpe?
Hjælper hvad?
Løser et problem, som diplomatiet ikke formår.
Vi er langt fra Tel Aviv og får svært ved at blive under 2,5-3 grader inden år 2100.
Skal vi tale om følgerne af det?
- Fru præsident, der er telefon til Dem. - Ikke lige nu.
Jeg tror, De bør tage den.
Vil I have os undskyldt?
- Hænderne op! - Rør dig ikke!
Bliv der.
Hold hænderne oppe!
Det er et hologram. Hvor fanden er han?
Jeg ved ikke, hvor lang tid vi har, før de blokerer os igen.
De har sendt en kvinde op efter mig. Jeg burde vel være smigret.
Det er da ikke en drone.
Hvad laver hun?
- Hun peger. - På hvad?
Ned. Hun vil have mig til at lande.
Er du okay?
Ja.
Men min sidemand er lige blevet udslettet af rumvæsener.
Hun har nok kun brændstof til nogle få minutter mere.
Sikkert fra et hangarskib i Den Persiske Golf. Hun skal bare skræmme dig.
Det har hun held med.
Måske har vi gjort nok nu og vist dem, at alle med de rette ressourcer kan...
Hvis de skyder mig ned, må du love mig at gennemføre det.
- Det må du love mig. - Det behøver ikke at være dig.
Præsidenten vil mødes med dig. G, du kan godt lande.
Vi kan tage hjem. Nu ved de det.
Det, din far siger, virker ikke. Det ved vi begge to godt.
Lad os afsløre deres bluff.
Mr. Bilton, jeg spekulerer på, hvor meget De ved om Gita Mishras handlinger i dag.
Ja, Gita. Alpha har også modtaget hendes krav.
Det tænkte jeg nok. Som vi to har talt om,
er min holdning til geoengineering i høj grad på linje med Deres.
Det er en skam, at resten af verden ikke er enig.
Endnu et problem, der mangler en løsning på.
Vi har fly i luften, mr. Bilton, men jeg kan ikke lade være med at tænke på...
...om det her kan løses uden om de officielle kanaler.
Er De bekendt med betegnelsen "dække for handling"?
Interessant ordvalg.
Den granskning, De er underlagt, begrænser nok Deres råderum, fru præsident.
Fru præsident?
Ved du, hvad det her bord hedder? Resolute Desk var en gave
fra dronning Victoria i 1880 og lavet af træ fra HMS Resolute.
- Ved du, hvad der skete med HMS Resolute? - Nej, fru præsident.
Det blev efterladt i den arktiske is i 1854 i Melville Sound ud for Alaska.
Det sad fast.
Der er ikke is der længere. Det har der ikke været i 20 år.
Da jeg rykkede ind her...
Jeg troede, præsidenten fik det bord som inspiration til at være barsk.
Nu føles det mere som en forberedelse til at være fanget.
AFRICOM afventer Deres ordre.
Hvor gammel var knægten nu?
Rowan Chopin er 22, fru præsident.
Det kan ikke passe.
Jeg må tale med præsidenten. Eller minister Garrett.
Hent nogen. De vil gerne se det her.
Sidst jeg talte med præsident Burdick, mente hun, at det var den bedste løsning.
Det var bedst for økonomien og for menneskeheden.
Hvorfor gjorde hun det så ikke?
Fordi alle vil have resultatet, men ingen ønsker at løbe risikoen.
Det er sådan, frygt styrer vores liv.
- Ro, nu smutter de. - Hvem gør?
Luftvåbenet. Nu er de alle sammen væk.
Jeg tror, vi klarede det, Ro! De gav op!
Skal jeg kalde de andre fly tilbage?
Nej, lad mig kontakte Burdick og se, hvad planen er.
Jeg tror, de endelig er klar til at samarbejde.
Vi gjorde det. Vi... Du gjorde det.
Satsningen virkede. Jeg mener...
Som Hemingway sagde: "Verden er et smukt sted..."
Gita?
Kom nu.
- Hvad er det? - Hvad?
- Kan du ikke se det lys? - Det der?
Måske er det solen, og vi er alle sammen døde om otte minutter.
Kom nu. Kom så...
Gita?
Hvad var det?
Jeg troede, vi trak flyene tilbage. Hvorfor angreb vi?
- Det var ikke os. - Hvem skød hende så ned?
Jeg vil vide det, Tom.
Vi har satellitbilleder, men de er svære at tyde.
Rusland anklager Indien. Indien anklager Pakistan.
Iran anklager USA.
Måske var det en privat militær aktør.
Hun havde fjender.
Chopin har en besked, der haster.
Send ham ind.
Undskyld, men jeg har tænkt over det.
Hun har fået os til at fokusere på ti fly med 250 ton om bord på hver,
men hun nævnte to millioner ton kalciumkarbonat.
Vi må undersøge, hvor meget hun anskaffede sig.
Hvis hun har op mod to millioner ton,
er alt det med flyene bare skuespil. En afledning fra noget andet.
Hun må have mange tusind mere.
- Vi bliver nødt til at tale med Gita. - Det er desværre umuligt.
Hvad? Hvorfor?
- Hvad er der sket? - Hendes fly blev udslettet over Indien.
Skød I hende ned?
Det var bestemt ikke os.
Det gør mig ondt.
- Var min søn om bord på flyet? - Det ved vi ikke.
- Hvad mente du med "mere"? - Mere hvad?
Fru præsident.
De ni andre fly har sluppet deres last.
Vi har modtaget en besked på kaldefrekvensen.
Værsgo.
"Verden er et smukt sted, og den er værd at kæmpe for." Ikke, far?
Gita sagde, at den lå på dit skrivebord.
- Hvad taler han om? -"Og jeg er ked af at skulle forlade den."
- Spor signalet. -"Og jeg er ked af at skulle forlade den."
Sådan slutter det, Rowan.
Rowan, hvor du end er, og hvad du end laver, så bare hold op. Hold op!
Bare giv slip på det.
Jeg gør det, Gita lærte mig. Og som du lærte mig.
Pinatubo.
Nej. Du skal komme hjem.
Du skal komme hjem og melde dig selv, før du kommer noget til, Rowan.
Jeg kan ikke bare lytte til, at du kommer noget til.
Du kan ikke kæmpe for verden, hvis du ikke er her.
Hun fortalte mig det, far. Hun fortalte mig om den bog, hun gav dig.
"Vi er som guder. Vi kan lige så godt blive gode til det."
Det stod der i bogen, ikke?
Nej. Vi er ikke guder.
Ingen af os. Ikke Gita, ikke dig, ikke mig.
Vi er bare forældre og børn. Vær sød bare at komme hjem.
Det er for sent nu, far.
Forbindelsen er afbrudt.
Nu går det løs.
Frigiv.
Hvad fanden?
Hvad foregår der?
Der rapporteres om spredninger overalt, fru præsident.
De brugte droner.
Tusindvis af udbringningsdroner fra Alpha.
Hvad sker der nu?
Det ved jeg ikke.
Det er der ingen, der ved.
Tekster af: Eskil Hein